ΤΜΗΜΑ ΠΟΛΙΤΙΚΩΝ ΜΗΧΑΝΙΚΩΝ

Ανακοίνωση Διάλεξης
2023-02-21 16:30 - 17:30 (Europe/Athens) | Αχαϊα
Την Τρίτη 21 Φεβρουαρίου 2023 και ώρα 16:30 μ.μ. ο μεταδιδακτορικός ερευνητής του Τμήματος κ. Αθανάσιος Σεραφείμ θα συμμετέχει ως προσκεκλημένος ομιλητής στην ημερίδα “A catchment by catchment hydrological adventure” που συνδιοργανώνει η Βρετανική Υδρολογική Ένωση (British Hydrological Society) και η Ένωση νέων Υδρολόγων (Young Hydrologic Society). Οι ενδιαφερόμενοι μπορούν να παρακολουθήσουν τη διάλεξη με τίτλο “Water distribution networks: their strong effect in a changing climate” κάνοντας προεγγραφή στην ημερίδα με χρήση του παρακάτω συνδέσμου.
https://lnkd.in/dGC2fPt7

Intelligent Aerial Cities: Innovation opportunities for sustainable infrastructure and transportation
2023-01-24 09:30 - 17:00
Το Πανεπιστήμιο Πατρών και η Περιφέρεια Δυτικής Ελλάδας διοργανώνουν την Τρίτη 24 Ιανουαρίου 2023, και ώρα: 9.30 π.μ την συνεργατική εκδήλωση των έργων FRESH WAYS και AETHER του προγράμματος Interreg V-A Ελλάδα Ιταλία 2014 – 2020, στο κτίριο ΚΒ2 του Νέου Λιμένα Πατρών (πρώην Εμβολιαστικό Κέντρο) με τίτλο “Intelligent Aerial Cities: Innovation opportunities for sustainable infrastructure and transportation”.

Το έργο «AETHER – Συμμαχία για την αποτελεσματική διακρατική διαχείριση περιβαλλοντικών πόρων» στοχεύει στην ενίσχυση του στρατηγικού ρόλου των Περιφερειακών Αρχών μέσα από την ανάπτυξη κοινών σχεδίων διακρατικής διαχείρισης και στον καθορισμό δράσεων περιβαλλοντικής προστασίας για την αειφόρο χρήση θαλάσσιων, παράκτιων και χερσαίων φυσικών πόρων. Το έργο υποστηρίζει την κοινή προσπάθεια και την ενεργοποίηση των θεσμικών και επιστημονικών φορέων για την ενίσχυση της ανθεκτικότητας των υποδομών, των οικοσυστημάτων αλλά και των τοπικών κοινωνιών στο ιδιαίτερα ευαίσθητο και κρίσιμο ζήτημα της πρόληψης και προστασίας από φυσικές καταστροφές και περιβαλλοντική ρύπανσης. Μέσα από το σύνολο των δράσεων του έργου προβλέπεται η δημιουργία μηχανισμών παρακολούθησης, πρόληψης αλλά και ενημέρωσης για τη μείωση των επιπτώσεων από μελλοντικά φαινόμενα και περιστατικά που μπορεί να απειλήσουν την ισορροπία των οικοσυστημάτων αλλά και την ασφάλεια και δημόσια υγεία των πολιτών. Επικεφαλής του έργου είναι ο Περιφερειακός Στρατηγικός Οργανισμός για την Οικολογική Βιώσιμη Ανάπτυξη της Περιφέρειας Απουλίας (ASSET), η ενώ εκτός από την Περιφέρεια Δυτικής Ελλάδας στο εταιρικό σχήμα συμμετέχει η Διεύθυνση Πολιτικής Προστασίας της Περιφέρειας της Απουλίας, η Περιφέρεια Ηπείρου και η Περιφέρεια Ιονίων Νήσων.

Παράλληλα το έργο «FRESH WAYS – Διασυνοριακοί μηχανισμοί για Πράσινη Διατροπική και Πολυτροπική μεταφορά νωπών προϊόντων» στοχεύει στην αποστολή νωπών προϊόντων με βέλτιστη χρήση των αεροπορικών επιβατικών δρομολογίων για την μεταφορά προϊόντων στον χώρο αποσκευών και την ταυτόχρονη μεταφορά επιβατών μεταξύ Ελλάδος και Ιταλίας. Με την εντατικοποίηση των ανταλλαγών μεταξύ των δύο χωρών, το έργο FRESH WAYS υποστηρίζει την αύξηση του μη εποχικού τουρισμού και ισχυροποιεί την σύνδεση μεταξύ Ευρωπαϊκών πόλεων στην νότια Μεσόγειο. Επικεφαλής εταίρος του έργου είναι τα Αεροδρόμια της Απουλίας, ενώ συμμετέχουν το Πανεπιστήμιο Πατρών, το Πανεπιστήμιο του Σαλέντο, το Επιμελητήριο του Μπάρι και το Επιμελητήριο Πρέβεζας. Το Πανεπιστήμιο Πατρών, Τμήμα Πολιτικών Μηχανικών συμμετέχει ως εταίρος (partner) στο έργο με Επιστημονικό Υπεύθυνο τον Γεώργιο Ι. Στεφανίδη, Ομότιμο Καθηγητή του Τμήματος Πολιτικών Μηχανικών του Πανεπιστημίου Πατρών.

Η συνεργατική εκδήλωση των δυο έργων με τίτλο: «Ευφυείς Εναέριες Πόλεις. Ευκαιρίες καινοτομίας για βιώσιμες υποδομές και μεταφορές», έχει ως στόχο:

να διερευνήσει τη βιωσιμότητα και τη δυνατότητα μεταφοράς των αποτελεσμάτων των δύο έργων,
να εξετάσει την πιθανή επίδραση των αποτελεσμάτων των δύο έργων στιςτρέχουσες/υπό σχεδίαση στην κοινή διασυνοριακή περιοχή ΕΛΛΑΔΑΣ – ΙΤΑΛΙΑΣ.
να προσφέρει στους συμμετέχοντες την ευκαιρία να ανταλλάξουν γνώσεις και απόψεις σε θέματα βιώσιμων πολυτροπικών μεταφορών και αποτελεσματικής χρήσης και εκμετάλλευσης των φυσικών και πολιτιστικών πόρων.

Η εκδήλωση θα γίνει στα αγγλικά. Επισυνάπτεται το πρόγραμμα.

Διαγωνισμός με δοκιμές push-over σε προσομοίωματα γεφυρών μικρής κλίμακας από ξύλο
2023-01-12 08:00 - 2023-02-12 17:00
Στo πλαίσιo του μαθήματος “Σχεδιασμός Γεφυρών Σκυροδέματος”, με διδάσκοντα τον Δρ. Κυριάκο Σταθόπουλο, στις 12.01.2023 πραγματοποιήθηκε με μεγάλη επιτυχία στο Εργαστήριο Μηχανικής & Τεχνολογίας Υλικών διαγωνισμός με δοκιμές σε προσομοιώματα γεφυρών μικρής κλίμακας από ξύλο. Στο σύνδεσμο https://we.tl/t-PLHNbeHNyF μπορείτε να κατεβάσετε το ψιωοιβίντεο-περίληψη του διαγωνισμού, το οποίο επιμελήθηκε ο πεμπτοετής φοιτητής κ. Αντώνιος Φρεζάδος.

Ανακοίνωση Διάλεξης
2023-01-10 15:00 - 17:30
Hydrokinetic turbines in river and tidal applications The case study of the Archimedean-Type Hydrokinetic Turbine
Τρίτη 10 Ιανουαρίου 2023 και ώρα 15:00
Τμήμα Πολιτικών Μηχανικών, Αμφιθέατρο «Ε.Ν. Μαστρογιάννης»
Το Τμήμα Πολιτικών Μηχανικών του Πανεπιστημίου Πατρών διοργανώνει διάλεξη, η οποία απευθύνεται σε μέλη ΔΕΠ και προπτυχιακές/ούς και μεταπτυχιακές/ούς φοιτήτριες/τές του
Τμήματος, αλλά και άλλων Τμημάτων, με ομιλητή τον:
Gianluca ZITTI
Assistant Professor
Department of Civil and Building Engineering and Architecture,
Università Politecnica delle Marche, Ancona, Italy
Abstract
One fundamental societal challenge for the coming decades is the use of renewable energy resources, towards sustainable development. Towards such goal, hydrokinetic turbines are very promising tools, with reference to all aspects (environmental, economic and social) and the design of new hydrokinetic energy conversion systems is currently object of research for the energetic exploitation of fluvial and tidal currents. Hydrokinetic technology operates with little or no water head and, even if their efficiency is not comparable to the one of traditional hydropower plants, the number and size of required infrastructures are minimal. The typical constituents of hydropower plants, i.e. the water diversion structure, the intake, the pen-stock, the equipment housing and the discharge tank are not necessary for the functioning of hydrokinetics turbines. The absence of these permanent infrastructures reduces the impacts on the ecosystem and facilitates the installation and maintenance in remote areas. For these reasons, hydrokinetic systems have been used since ancient times (Archimedes turbine, watermill), are still employed for electricity production in rural areas (where distances are large, population are small and demand for energy is low), and are currently object of research and development to increase their efficiency and application in new contexts (e.g. the exploitation of tidal currents). In this seminar, the functioning of a typical hydrokinetic system will be illustrated, including some examples of traditional and innovative devices and applications in different context (river and maritime). The main physical and theoretical arguments for the evaluation of the hydrokinetic-turbines performance will be briefly introduced (Betz theory, efficiency curves), with emphasis on the applicability and related limits. Finally the case study of the experimental and numerical research on an innovative turbine, the Archimedean-Type Hydrokinetic Turbine, will be presented. The novelties of this turbine, similar to the well-known Archimedean Screw used in several small hydropower plants, are the lack of any water canalization, the slender turbine axis and the inclined blades.

Εκδήλωση εορτασμού των 50 χρόνων λειτουργίας του Τμήματος Πολιτικών Μηχανικών
2022-12-17 11:30 - 14:30
Το Τμήμα Πολιτικών Μηχανικών του Πανεπιστημίου Πατρών προσκαλεί όλα τα μέλη του, εν ενεργεία και μη, τους φοιτητές του, τους αποφοίτους του και τους φίλους του, στην εκδήλωση εορτασμού των 50 χρόνων λειτουργίας του.

Στο πλαίσιο των μέτρων COVID-19, είναι απαραίτητη η δήλωση συμμετοχής στο σύνδεσμο https://forms.gle/nnYZj7pPirrCR5jMA ή με χρήση QR code

Σάββατο 17 Δεκεμβρίου 2022, 11:10 πμ – 14:30 μμ
Συνεδριακό & Πολιτιστικό Κέντρο Πανεπιστημίου Πατρών

Πρόγραμμα Εκδήλωσης

11:10 – 11:30 Προσέλευση
11:30 – 11:45 Προσφωνήσεις
Χρήστος Μπούρας, Καθηγητής, Πρύτανης Πανεπιστημίου Πατρών
Νικόλαος Αβούρης, Καθηγητής, Κοσμήτορας Πολυτεχνικής Σχολής
Φωκίων Ζαϊμης, Αντιπεριφερειάρχης Δυτικής Ελλάδας (Επιχειρηματικότητας, Έρευνας και Καινοτομίας)
Γεώργιος Στασινός, Πρόεδρος Τεχνικού Επιμελητηρίου Ελλάδας (απόφοιτος Τμήματος)
Βασίλειος Μπαρδάκης, Πρόεδρος Συλλόγου Πολιτικών Μηχανικών Ελλάδας (απόφοιτος Τμήματος)
11:45 – 12:20 Το Τμήμα Πολιτικών Μηχανικών: Η ιστορία, το παρόν, το όραμα
Θανάσης Τριανταφύλλου, Καθηγητής, Πρόεδρος του Τμήματος
12:20 – 13:10 Διαδρομές αποφοίτων μας στην Έρευνα, Ανώτατη Εκπαίδευση και Επιχειρηματικότητα
Michael C. Constantinou, Univ. of Buffalo Distinguished Professor, Samuel P. Capen Professor, USA
Αdda Athanasopoulos-Zekkos, Associate Professor, University of California Berkeley, USA
Δημήτρης Δοντάς, Regional Manager Knauf Greece, Cyprus, Algeria, Tunisia, Libya
Άρης Σταθόπουλος–Βλάμης, Chief Technical Officer ΓΕΦΥΡΑ ΑΕ
Aπόστολος Τζίμας, Διευθύνων Σύμβουλος ΕΜΒΗΣ Σύμβουλοι Μηχανικοί ΑΕ
13:10 – 13:50 Το Τμήμα τιμά τους στυλοβάτες του
13:50 – 14:30 Ένα ποτήρι κρασί εις υγείαν …

ΧΟΡΗΓΟΙ

Γέφυρα Ρίου-Αντιρίου από "σπαγγέτι"
2022-12-13 08:00 - 17:00
Το Τμήμα Πολιτικών Μηχανικών συγχαίρει τους φοιτητές Σ. ΠΕΝΝΙΑ και Γ.ΠΟΛΙΤΗ για την όμορφη πρωτοβουλία τους να κατασκευάσουν “μακέτα” της
Γέφυρας Ρίου-Αντιρίου με μόνο υλικό ζυμαρικά “σπαγγέτι”, ως συνέχεια εργασίας τους για σχετικό διαγωνισμό στο πλαίσιο του μαθήματος “Μηχανική
των Υλικών”. Η γέφυρα των φοιτητών είναι άρτιας αισθητικής (περιλαμβάνει και σύστημα ηλεκτροφωτισμού!) και κοσμεί πλέον – σε ειδικά διαμορφωμένη
προθήκη – τον χώρο έξω από το κεντρικό αμφιθέατρο ΑΕΝΜ. Ευχόμαστε τέτοιες πρωτοβουλίες να αποτελέσουν παράδειγμα και για άλλους φοιτητές του
Τμήματος.

Διεθνής Διάκριση Φοιτήτριας του Τμήματος μέλους διεπιστημονικής ερευνητικής ομάδας του Πανεπιστημίου
2022-11-10
Η φοιτήτρια του Τμηματος κ. Αθηνά Γιαννακοπούλου, ως μέλος της διεπιστημονικής ερευνητικής ομάδας “Patras Medicine”, η οποία συμμετείχε στον παγκόσμιο διαγωνισμό συνθετικής βιολογίας του ΜΙΤ “iGEM”, στις 26-28 Οκτωβρίου συμετείχε στον τελικό του διαγωνισμού.
Η ομάδα “Patras Medicine” κατέκτησε το χρυσό μετάλλιο στην κατηγορία diagnostics και 2 πρώτα βραβεία. (Περισσότερες πληροφορίες μπορείτε να βρείτε στο επισυναπτόμενο αρχείο). Πέραν της κατηγορίας diagnostics, στον διαγωνισμό παρουσιάστηκαν ιδέες από διάφορα πανεπιστήμια συνδυάζοντας την συνθετική βιολογία με τις κατασκευές.

1ο Σεμινάριο Τμήματος 2022-23
2022-11-01 17:00 - 19:00
Ανακοίνωση Υβριδικής Διάλεξης με τίτλο: «Δομικό Σκυρόδεμα και Αντισεισμικές Κατασκευές»

Το Τμήμα Πολιτικών Μηχανικών του Πανεπιστημίου Πατρών διοργανώνει διάλεξη η οποία απευθύνεται σε προπτυχιακούς/ές και μεταπτυχιακούς/ές φοιτητές/τριες του Τμήματος, αλλά και ενδιαφερόμενους/ες φοιτητές/τριες άλλων Τμημάτων.
Την Τρίτη 01 Νοεμβρίου 2022 και ώρα 17:00 στο Τμήμα Πολιτικών Μηχανικών του Πανεπιστημίου Πατρών στο αμφιθέατρο «Ε.Ν. Μαστρογιάννης» θα διεξαχθεί διάλεξη με τίτλο «Δομικό Σκυρόδεμα και Αντισεισμικές Κατασκευές». Η διάλεξη θα έχει υβριδική μορφή.
Κεντρικός ομιλητής θα είναι ο Ομότιμος Καθηγητής Πανεπιστημίου Πατρών κ. Μιχαήλ Φαρδής, Πολιτικός Μηχανικός και Επίτιμος Πρόεδρος της Διεθνούς Ομοσπονδίας Σκυροδέματος.

Το πρόγραμμα του Σεμιναρίου έχει ως ακολούθως:
17:00-17:15 Καλωσόρισμα – Παρουσίαση Σεμιναρίου
17:15-18:00 Δομικό Σκυρόδεμα και Αντισεισμικές Κατασκευές
18:00-18:15 Ερωτήσεις / Συζήτηση

Για την συμμετοχή σας στο σεμινάριο εγγραφείτε εδώ.
Παλαιότερη εγγραφή για τις 18 Οκτωβρίου δεν ισχύει. Θα χρειαστεί να εγγραφείτε εκ νέου.
Επισημαίνεται ότι δεν θα αποσταλούν μηνύματα επιβεβαίωσης εγγραφής.

O σύνδεσμος για εξ αποστάσεως παρακολούθηση βρίσκεται εδώ.
O Πρόεδρος του Τμήματος και η Οργανωτική Επιτροπή σας προσκαλούν με χαρά να παρακολουθήσετε το Σεμινάριο.

Η Οργανωτική Επιτροπή,

Σταυρούλα Κοντοέ
Χριστόφορος Παππάς
Στέλλα Τσόκα
Ζωή Χριστοφόρου

Ανακοίνωση Διάλεξης «Σεισμική Απόκριση Τοιχοπληρωμένων Πλαισίων ΟΣ: Από Δοκίμια Εργαστηρίου σε Πραγματικά Κτήρια»
2022-10-19 12:00 - 14:00
Η διάλεξη απευθύνεται σε προπτυχιακούς/ές και μεταπτυχιακούς/ές φοιτητές/τριες του Τμήματος και σε άλλους ενδιαφερόμενους
Τετάρτη 19 Οκτωβρίου 2022, 12:00 μμ, Αμφιθέατρο «Ε.Ν. Μαστρογιάννης» Τμήματος
Πολιτικών Μηχανικών
Ομιλητής: Ανδρέας Σταυρίδης, Associate Professor, Dept. of Civil, Structural & Environmental
Engineering, University at Buffalo, USA
Η αξιολόγηση της σεισμικής απόδοσης τοιχοπληρωμένων πλαισίων ΟΣ είναι μια πρόκληση για τους
μηχανικούς λόγω της πολυπλοκότητας της πιθανής αστοχίας που μπορεί να αναπτυχθεί ως
αποτέλεσμα της αλληλεπίδρασης της τοιχοποιίας με τα στοιχεία του ΟΣ. Αυτή η παρουσίαση θα
εξετάσει αυτό το θέμα πειραματικά, αριθμητικά και αναλυτικά. Τα πειράματα περιλαμβάνουν ψευδο-
στατικές δοκιμές σε μονώροφα πλαίσια ενός φατνώματος, δοκιμές σε σεισμική τράπεζα ενός
τριώροφου πλαισίου δύο φατνωμάτων, καθώς και μη γραμμικές δυναμικές δοκιμές ενός πραγματικού
κτηρίου στο El Centro της Καλιφόρνια. Τα πειραματικά δεδομένα χρησιμοποιήθηκαν για την
αξιολόγηση μιας μη γραμμικής μεθόδου προσομοίωσης πεπερασμένων στοιχείων που συνδυάζει τις
προσεγγίσεις διακριτών και κατανεμημένων ρωγμών για να αναπαραστήσει την αλληλεπίδραση
πλαισίου-τοιχοποιίας, τη διάτμηση και την καμπτική αστοχία των στοιχείων ΟΣ και την αστοχία των
αρμών κονιάματος σε εφελκυσμό και διάτμηση. Τα υπολογιστικά προσομοιώματα έχουν
χρησιμοποιηθεί σε παραμετρικές μελέτες για την εκτίμηση της επίδρασης των ιδιοτήτων των υλικών,
των λεπτομερειών σχεδίασης και των γεωμετρικών διαστάσεων. Αυτές οι μελέτες οδήγησαν στην
ανάπτυξη μιας απλοποιημένης αναλυτικής μεθόδου που έχει υιοθετηθεί από τον ASCE 41, καθώς και
μιας νέας προσέγγισης προσομοίωσης της μη γραμμικής συμπεριφοράς των πολυώροφων κτηρίων. Οι
προτεινόμενες μέθοδοι προσομοίωσης έχουν αξιολογηθεί με δεδομένα από εργαστηριακές δοκιμές,
τις καταγραφές από το κτήριο στο El Centro και κτήρια με βλάβες, η δυναμική απόκριση των οποίων
καταγράφηκε από επιταχυνσιόμετρα μετά τους σεισμούς του Νεπάλ το 2015.
Seismic Performance of Infilled RC Frames: from Lab Specimens to Actual Buildings
Assessing the seismic performance of infilled RC frames is a challenging task due to the variety and complexity of
the possible failure mechanisms which can develop as a result of the interaction of the masonry infill with the
bounding frame. This presentation will address this intricate issue experimentally, numerically, and analytically.
The experiments involve quasi-static tests of single-bay infilled frames, shake-table tests of a large-scale, three-
story, two-bay frame, as well the nonlinear dynamic tests of an actual building in El Centro, California. The
experimental data have been used to validate a nonlinear finite element modelling approach which combines the
smeared and discrete-crack approaches to capture the frame-infill interaction, the shear and flexural failure of RC
members, and the mixed-mode fracture of mortar joints. The validated models have been used in parametric
studies to evaluate the effect of material properties, design details, and geometric configurations. These studies
have led to the development of a simplified analytical method for practicing engineers, as well as a novel
modelling approach for the simulation of the nonlinear behaviour of actual multi-story buildings. The proposed
modelling approaches have been validated with data from laboratory tests, as well the building in El Centro, and
damaged structures instrumented following the 2015 Nepal earthquakes.

Κατάταξη του Τμήματος στα πρώτα 151-200 παγκοσμίως του Academic Ranking of World Universities (ARWU) για το 2022
2022-07-20
Στην κατάταξη Academic Ranking of World Universities (ARWU), γνωστότερη και ως Shanghai Ranking, το Πανεπιστήμιο Πατρών κατέχει τη θέση 901-1000 παγκοσμίως. Στην έρευνα αυτή ελήφθησαν υπόψη πάνω από 4.000 ακαδημαϊκά ιδρύματα. Η ανάλυση των δημοσιεύσεων στηρίζεται σε πέντε επιμέρους δείκτες, οι οποίοι συμμετέχουν με διαφορετική βαρύτητα σε κάθε θεματική ενότητα.
Με βάση τα αποτελέσματα που δημοσιεύτηκαν για το 2022, επτά (7) θεματικές ενότητες του Πανεπιστημίου Πατρών συγκαταλέγονται ανάμεσα στις 500 κορυφαίες του κόσμου. Κορυφαία θεματική ενότητα για το Πανεπιστήμιο Πατρών είναι το Civil Engineering που αντιπροσωπεύεται από το Τμήμα Πολιτικών Μηχανικών και βρίσκεται στη θέση 151-200 παγκοσμίως.

Τιμητική Διάκριση Υποψήφιου Διδάκτορα του Τμήματος
2022-07-20
Η παρουσίαση του Υποψήφιου Διδάκτορα του Τμήματος κ. Αθανάσιου Σεραφείμ στο Διεθνές Συνέδριο European Geosciences Union (EGU) General Assembly 2022 με τίτλο: “Serafeim, A.V., G. Kokosalakis, R. Deidda, I. Karathanasi and A. Langousis (2022) Parametric model for probabilistic estimation of water losses in water distribution networks: A large scale real world application to the city of Patras in western Greece, European Geosciences Union General Assembly 2022, 23–27 May, EGU22-2855, DOI: 10.5194/egusphere-egu22-2855.” έλαβε την διάκριση Outstanding Student and PhD candidate Presentation (OSPP).

Διάκριση κ. Ανδρέα Λαγγούση, Αναπληρωτή Καθηγητή του Τμήματος
2022-06-20
Ο κ. Ανδρέας Λαγγούσης, Αναπλ. Καθηγητής του Τμήματός Πολιτικών Μηχανικών, προσφάτως ανέλαβε καθήκοντα Αρχισυντάκτη (Editor in Chief, EiC) στο Επιστημονικό Περιοδικό Stochastic Environmental Research and Risk Assessment (SERRA, IF 3.38) του εκδοτικού οίκου Springer (https://www.springer.com/journal/477). Το εν λόγω περιοδικό φιλοξενεί επιστημονικές δημοσιεύσεις (δηλ. original research articles, review articles, technical notes) σε θέματα ανάλυσης περιβαλλοντικών δεδομένων, στοχαστικής/πιθανοτικής μοντελοποίησης φυσικών και ανθρωπογενών συστημάτων, πρόβλεψης της χωροχρονικής εξέλιξης φυσικών διεργασιών σε συνθήκες αβεβαιότητας, εκτίμησης κινδύνου, αλληλεπίδρασης χερσαίων, ατμοσφαιρικών, υδάτινων και ανθρωπογενών συστημάτων, θεμάτων διασφάλισης της περιβαλλοντικής βιωσιμότητας και της υγείας των οικοσυστημάτων και του ανθρώπου, μεταξύ άλλων. Βασικός στόχος του περιοδικού SERRA είναι η παρουσίαση ερευνητικών αποτελεσμάτων σε διάφορους τομείς των γεωφυσικών επιστημών, των περιβαλλοντικών επιστημών και των επιστημών μηχανικού, παρέχοντας ένα διεπιστημονικό φόρουμ για την διάδοση πρωτοπόρων στοχαστικών/πιθανοτικών τεχνικών που καλύπτουν ένα ευρύ φάσμα εφαρμογών.

Διαδικτυακή Συμβουλευτική Επαγγελματικού Προσανατολισμού, την Πέμπτη 2 Ιουνίου 2022, 12.00 μ.μ. – 14.00 μ.μ.
2022-06-02 12:00 - 14:00
Στο πλαίσιο της Πράξης «Γραφείο Διασύνδεσης Πανεπιστημίου Πατρών», το Τμήμα Απασχόλησης, Σταδιοδρομίας και Διασύνδεσης, της Διεύθυνσης Εκπαίδευσης και Έρευνας, θα υλοποιήσει, την Πέμπτη 2 Ιουνίου 2022 και ώρα 12.00 μ.μ. – 14.00 μ.μ., διαδικτυακή Συμβουλευτική Επαγγελματικού Προσανατολισμού, για απόφοιτες/τους του Πανεπιστημίου Πατρών.
Υπεύθυνος Έργου: Δημήτριος Μούρτζης, Καθηγητής/Αντιπρόεδρος Επιτροπής Ερευνών Π.Π. email: mourtzis@lms.mech.upatras.gr
΄΄Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση».΄΄
Ιστοχώρος Επιχειρησιακού Προγράμματος https://empedu.gov.gr
Στόχος της δράσης είναι οι απόφοιτες/τοι του Πανεπιστημίου Πατρών, να ενημερωθούν για θέματα που σχετίζονται με την επιτυχή πρόσβασής τους στην αγορά εργασίας και συγκεκριμένα για τη σύνταξη ενός ελκυστικού βιογραφικού, για την
αξιοποίηση των νέων τεχνολογιών και των μέσων κοινωνικής δικτύωσης στην αναζήτηση εργασίας και για το πώς θα προετοιμαστούν για τη συνέντευξη επιλογής.
Οι συμμετέχοντες θα έχουν τη δυνατότητα να υποβάλλουν ερωτήματα για ζητήματα που τους απασχολούν όπως: κατάρτιση και δια βίου μάθηση, μεταπτυχιακά προγράμματα σπουδών κ.α.
Εκδήλωση ενδιαφέροντος μπορείτε να υποβάλετε εδώ.
(https://www.cais.upatras.gr/form/endiaf-simv-epag-pros-02062022)
Η εγγραφή πραγματοποιείται αποκλειστικά και μόνο με τη χρήση του Πανεπιστημιακού e-mail.
Για πληροφορίες μπορείτε να επικοινωνείτε με την κα T. Μιχαλακέα, Αναπλ. Προϊστ. του Τμήματος Απασχόλησης Σταδιοδρομίας και Διασύνδεσης στο 2610 997997.
Μπορείτε να παρακολουθήσετε τη Συμβουλευτική Επαγγελματικού Προσανατολισμού εδώ.
(https://upatras-gr.zoom.us/j/94223166844?pwd=[REDACTED]

Βράβευση του Υποψηφίου Διδάκτορα κ. Αθανάσιου Σεραφείμ για την καλύτερη φωτογραφία στον ετήσιο διαγωνισμό του Διεθνούς Συνεδρίου της European Geosciences Union (EGU)
2022-06-02
Ο υποψήφιος διδάκτωρ κ. Αθάνασιος Σεραφείμ βραβεύτηκε για την καλύτερη φωτογραφία στον ετήσιο διαγωνισμό του Διεθνούς Συνεδρίου της European Geosciences Union (EGU) στη Βιέννη της Αυστρίας. Η φωτογραφία απεικονίζει το ηλιοβασίλεμα πάνω από τη Μονή Σιμωνόπετρα (ή Σίμωνος Πέτρα), στη νότια ακτή της χερσονήσου του Άθου, στη Βόρεια Ελλάδα”. Το μοναστήρι, η ανέγερση του οποίου ξεκίνησε τον 13ο αιώνα, είναι ένα από τα τολμηρότερα εγχειρήματα της βυζαντινής μηχανικής, καθώς περιλαμβάνει ένα συγκρότημα επταώροφων πυργωτών κτηρίων με πολλαπλούς εξώστες σε υψόμετρο 300 μέτρων από την επιφάνεια της θάλασσας, πάνω σε βραχώδη γρανιτική πλαγιά. Ολόκληρη η χερσόνησος αποτελεί μνημείο παγκόσμιας κληρονομιάς της UNESCO και προστατεύεται από το 1988. Η φωτογραφία είναι διαθέσιμη σε υψηλή ανάλυση στο ψηφιακό αποθετήριο της Ευρωπαϊκής Ένωσης Γεωεπιστημών (European Geosciences Union, EGU) στο σύνδεσμο https://imaggeo.egu.eu/view/17014/.

Title: PhD Candidate Mr. Athanasios Serafeim wins the European Geosciences Union (EGU) Photo Competition 2022

PhD Candidate Mr. Athanasios Serafeim won the annual photo competition of the European Geosciences Union (EGU) General Assembly in Vienna, Austria. The photo shows the sunset view of the Simonopetra (Greek: Σιμωνόπετρα, literally: “Simon’s Rock”) Monastery, on the southern coast of the Athos peninsula, in Northern Greece. The monastery, which was built during the 13th century, is located at an altitude of 300 meters from the sea level, on a granite rock hillside and is one of the most daring buildings of Byzantine engineering, as it is a seven-storey tower building. The whole peninsula is an UNESCO world heritage site and is protected since 1988. The photo is available in high resolution from the digital repository of the European Geosciences Union (EGU) at https://imaggeo.egu.eu/view/17014/.

Διαδικτυακό Εργαστήριο Επαγγελματικής Ενδυνάμωσης
2022-05-19 12:00 - 14:00
Στο πλαίσιο της Πράξης «Γραφείο Διασύνδεσης Πανεπιστημίου Πατρών», το Τμήμα Απασχόλησης, Σταδιοδρομίας και Διασύνδεσης, της Διεύθυνσης Εκπαίδευσης και Έρευνας, θα υλοποιήσει διαδικτυακό Εργαστήριο Επαγγελματικής Ενδυνάμωσης, την Πέμπτη 19 Μαΐου 2022 και ώρα 12:00 μ.μ. – 14:00 μ.μ., με θέμα: “Οριζόντιες Δεξιότητες: 1) ικανότητα συνεργασίας σε ομάδα, 2) λήψη αποφάσεων σε περίπλοκα περιβάλλοντα, 3) επίλυση προβλημάτων και συγκρούσεων, 4) κριτική σκέψη, 5) συναισθηματική νοημοσύνη και ενσυναίσθηση, 6) ανάληψη πρωτοβουλιών, 7) οργανωτικότητα, 8) διαχείριση χρόνου,

Υπεύθυνος Έργου: Δημήτριος Μούρτζης, Καθηγητής/Αντιπρόεδρος Επιτροπής Ερευνών Π.Π. email: mourtzis@lms.mech.upatras.gr
΄΄Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση».΄΄
Ιστοχώρος Επιχειρησιακού Προγράμματος https://empedu.gov.gr
Σε έναν κόσμο ο οποίος γίνεται όλο και περισσότερο ψηφιακός οι soft skills είναι οι δεξιότητες εκείνες, οι οποίες διακρίνουν τα άτομα από τις μηχανές. Οι εργοδότες προτιμούν εργαζόμενους που έχουν την ικανότητα να αναλαμβάνουν πρωτοβουλίες και να μπορούν να διαχειριστούν πολύπλοκες εργασιακές καταστάσεις με ελάχιστη καθοδήγηση από τους ανωτέρους τους. Οι οριζόντιες δεξιότητες σε συνδυασμό με τα τυπικά προσόντα, εδραιώνουν τους εργαζόμενους στον τομέα, τον οποίο επιθυμούν να δραστηριοποιηθούν. Εποικοδομητική συνεργασία με συναδέλφους, κριτική σκέψη και ικανότητα λήψης αποτελεσματικών αποφάσεων μπορούν να κάνουν ένα βιογραφικό να ξεχωρίζει.
Αναγνωρίζοντας τη σημαντικότητα των οριζόντιων δεξιοτήτων (soft skills) καλούνται οι φοιτήτριες/τές και απόφοιτες/τοι του Πανεπιστημίου Πατρών, να συμμετάσχουν στο διαδικτυακό εργαστήριο.
Εκδήλωση ενδιαφέροντος μπορείτε να υποβάλετε εδώ.
(https://www.cais.upatras.gr/form/ekd-endiaf-ergast-19052022)
Η εγγραφή πραγματοποιείται αποκλειστικά και μόνο με τη χρήση του Πανεπιστημιακού e-mail.
Για πληροφορίες μπορείτε να επικοινωνείτε με την κα T. Μιχαλακέα, Αναπλ. Προϊστ. του Τμήματος Απασχόλησης Σταδιοδρομίας και Διασύνδεσης στο 2610 997997.
Μπορείτε να παρακολουθήσετε το Εργαστήριο Επαγγελματικής Ενδυνάμωσης εδώ.
(https://upatras-gr.zoom.us/j/99970369211)
Οι συμμετέχοντες θα λάβουν βεβαίωση παρακολούθησης.

Τρίτη ενότητα Διαδικτυακών Σεμιναρίων για την εφαρμογή του Κανονισμού Ασφάλειας Φραγμάτων
2022-05-17 10:00 - 13:00
Δείτε την πρόσκληση για διαδικτυακό σεμινάριο (Webinar) για την εφαρμογή του Κανονισμού Ασφάλειας Φραγμάτων, το οποίο διοργανώνει η Ελληνική Επιτροπή Μεγάλων Φραγμάτων (ΕΕΜΦ) υπό την αιγίδα της Διοικητικής Αρχής Φραγμάτων.
Η 3η ενότητα των διαδικτυακών Σεμινάριων θα διεξαχθεί στις 17/05/2022 ώρα 10:00-13:00.
Στην ενότητα αυτή θα γίνουν παρουσιάσεις με θέμα: «Η συμπεριφορά των φραγμάτων και οι απαιτήσεις παρακολούθησης».
Το Σεμινάριο απευθύνεται σε Φοιτητές και Μηχανικούς – Επιστήμονες Δημόσιων και Ιδιωτικών Φορέων που ασχολούνται με το σχεδιασμό, την κατασκευή και τη λειτουργία Φραγμάτων & Ταμιευτήρων.
Οι παρουσιάσεις θα γίνουν στα ελληνικά και η συμμετοχή στο Σεμινάριο είναι δωρεάν.
Οι εγγραφές γίνονται στον σύνδεσμο: https://attendee.gotowebinar.com/register/7080450685445734670

Ανακοίνωση Σεμιναρίου με τίτλο: «Συνδυαστική ανάλυση φυσικών διεργασιών με χρήση χωροχρονικών παρατηρήσεων και αριθμητικής προσομοίωσης»
2022-04-07 15:30 - 17:30
Το Τμήμα Πολιτικών Μηχανικών του Πανεπιστημίου Πατρών διοργανώνουν Σεμινάριο το οποίο απευθύνεται σε προπτυχιακούς/ές και μεταπτυχιακούς/ές φοιτητές/τριες του Τμήματος, αλλά και ενδιαφερόμενους/ες φοιτητές/τριες άλλων Τμημάτων.
Την Πέμπτη 7 Απριλίου 2022 και ώρα 15:30 στο Τμήμα Πολιτικών Μηχανικών του Πανεπιστημίου Πατρών στο αμφιθέατρο «Ε.Ν. Μαστρογιάννης» θα διεξαχθεί διάλεξη με τίτλο «Συνδυαστική ανάλυση φυσικών διεργασιών με χρήση χωροχρονικών παρατηρήσεων και αριθμητικής προσομοίωσης».
Κεντρικός ομιλητής θα είναι ο επίκουρος καθηγητής Χριστόφορος Παππάς, Πολιτικός Μηχανικός του ΕΜΠ, με σημαντική διεθνή εμπειρία και ερευνητικό έργο στο συγκεκριμένο αντικείμενο.
Το πρόγραμμα του Σεμιναρίου έχει ως ακολούθως:
15:30-15:45 Καλωσόρισμα – Παρουσίαση Σεμιναρίου
15:45-16:30 Συνδυαστική ανάλυση φυσικών διεργασιών με χρήση χωροχρονικών
παρατηρήσεων και αριθμητικής προσομοίωσης
16:30-16:45 Ερωτήσεις / Συζήτηση
Οι θέσεις παρακολούθησης είναι 180.
Για την συμμετοχή σας στο σεμινάριο εγγραφείτε εδώ.
O Πρόεδρος του Τμήματος και η Οργανωτική Επιτροπή σας προσκαλούν με χαρά να παρακολουθήσετε το Σεμινάριο.

Η Οργανωτική Επιτροπή,

Ανδρέας Λαγγούσης
Μαρία Φαββατά
Ζωή Χριστοφόρου

Δράση Τμήματος Απασχόλησης, Σταδιοδρομίας και Διασύνδεσης
2022-03-31 12:00 - 14:00
Το Τμήμα Απασχόλησης, Σταδιοδρομίας και Διασύνδεσης, της Διεύθυνσης Εκπαίδευσης και Έρευνας, διοργανώνει δράση στο πλαίσιο της Πράξης «Γραφείο Διασύνδεσης Πανεπιστημίου Πατρών», με Επιστημονικό Υπεύθυνο τον Καθηγητή κ. Δημ. Μούρτζη.
”Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση».”
Πέμπτη 31 Μαρτίου 2022, 12.00 μ.μ. – 14.00 μ.μ., Διαδικτυακό Εκπαιδευτικό Πρόγραμμα, με θέμα «Ετοιμότητα Σταδιοδρομίας», για φοιτήτριες/ές και απόφοιτες/τους του Πανεπιστημίου Πατρών.

Στόχος του Εκπαιδευτικού Προγράμματος, είναι η δημιουργία προσωπικού σχεδίου δράσης για την αναζήτηση εργασίας, δίνοντας έμφαση σε θέματα προετοιμασίας του επαγγελματικού φακέλου, σύνταξης του βιογραφικού σημειώματος, τεχνικές μιας επιτυχημένης συνέντευξης, σύγχρονες διαδικασίες και μεθόδους αναζήτησης κατάλληλης εργασίας.
H ετοιμότητα σταδιοδρομίας περιλαμβάνει τρεις βασικούς τομείς δεξιοτήτων: α) των ακαδημαϊκών δεξιοτήτων, β) των δεξιοτήτων απασχολησιμότητας και γ) των τεχνικών – ειδικών για την εργασία δεξιοτήτων που σχετίζονται με μια συγκεκριμένη καριέρα. Οι βασικές ακαδημαϊκές δεξιότητες περιλαμβάνουν την ικανότητα εφαρμογής ικανοτήτων σε συγκεκριμένες καταστάσεις στο χώρο εργασίας. Οι δεξιότητες απασχολησιμότητας περιλαμβάνουν κριτική σκέψη και υπευθυνότητα, οι οποίες είναι και οι δύο απαραίτητες σε κάθε τομέα σταδιοδρομίας. Οι τεχνικές και ειδικές δεξιότητες αναφέρονται στην ικανότητα μάθησης, προσαρμογής και εκτέλεσης των δεξιοτήτων που είναι απαραίτητες για την εκτέλεση της εργασίας.
Εκδήλωση ενδιαφέροντος μπορείτε να υποβάλετε εδώ.
Μπορείτε να παρακολουθήσετε το Εκπαιδευτικό Πρόγραμμα εδώ.

Δράση Τμήματος Απασχόλησης, Σταδιοδρομίας και Διασύνδεσης
2022-03-30 12:30 - 14:00
Το Τμήμα Απασχόλησης, Σταδιοδρομίας και Διασύνδεσης, της Διεύθυνσης Εκπαίδευσης και Έρευνας, διοργανώνει δράση στο πλαίσιο της Πράξης «Γραφείο Διασύνδεσης Πανεπιστημίου Πατρών», με Επιστημονικό Υπεύθυνο τον Καθηγητή κ. Δημ. Μούρτζη.
”Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση».”
Τετάρτη 30 Μαρτίου 2022, 12:30 μ.μ.- 14:00 μ.μ., Διαδικτυακή Παρουσίαση των δράσεων του Τμήματος Απασχόλησης, Σταδιοδρομίας και Διασύνδεσης και του νέου Πληροφοριακού Συστήματος.
Το νέο Πληροφοριακό Σύστημα το οποίο είναι προσβάσιμο από τη διεύθυνση https://www.cais.upatras.gr παρέχει λειτουργίες που απευθύνονται σε εργοδοτικούς φορείς/ εταιρείες, φοιτήτριες-τες και απόφοιτες/τους του Πανεπιστημίου Πατρών.
Πρόκειται για ένα web-based πληροφοριακό σύστημα το οποίο παρέχει ένα περιβάλλον κατάλληλο για πλοήγηση και από κινητές συσκευές (tablets, smartphones κ.λπ.). Σχεδιασμένο σύμφωνα με τα πρότυπα προσβασιμότητας για ΑΜΕΑ. Το Πληροφοριακό Σύστημα αποτελεί τη δημόσια πύλη πρόσβασης στο περιεχόμενο που καταχωρεί το Τμήμα Απασχόλησης, Σταδιοδρομίας και Διασύνδεσης (όπως θέσεις εργασίας, μεταπτυχιακά προγράμματα σπουδών, ανακοινώσεις, σεμινάρια/συνέδρια/ημερίδες). Υποστηρίζει τις ακόλουθες λειτουργίες:

Λειτουργίες που απευθύνονται σε φοιτήτριες-τές / απόφοιτες-τους του Πανεπιστημίου Πατρών.

Οι φοιτήτριες-τές / απόφοιτες-τοι του Πανεπιστημίου Πατρών έχουν τη δυνατότητα εγγραφής στο Πληροφοριακό Σύστημα με τη χρήση του Ιδρυματικού τους λογαριασμού. Μπορούν να περιηγηθούν στο περιεχόμενο που έχει δημοσιευθεί και να χρησιμοποιήσουν διάφορα κριτήρια ή φίλτρα. Ειδικά για τις θέσεις εργασίας, παρέχεται η δυνατότητα αποθήκευσης (bookmarks), ώστε να διευκολύνεται η πρόσβαση. Επιπλέον, παρέχεται η δυνατότητα δημιουργίας ενός επαγγελματικού προφίλ, το οποίο εφόσον δηλωθεί ως δημόσιο είναι ορατό από τους εγγεγραμμένους εργοδοτικούς φορείς και εταιρείες. Οι χρήστες οι οποίοι διατηρούν βιογραφικά στοιχεία στον Ιστότοπο Αποφοίτων (Alumni) μπορούν να πραγματοποιήσουν συγχρονισμό των εν λόγω δεδομένων, μεταφέροντάς τα, αυτοματοποιημένα από τον Ιστότοπο Αποφοίτων, στο Πληροφοριακό Σύστημα του Τμήματος Απασχόλησης, Σταδιοδρομίας και Διασύνδεσης. Το Πληροφοριακό Σύστημα χρησιμοποιεί τα δεδομένα του χρήστη για να δημιουργήσει μια λίστα με προτεινόμενες θέσεις εργασίας. Τέλος, οι χρήστες έχουν τη δυνατότητα υποβολής αιτημάτων συμβουλευτικής.

Λειτουργίες που απευθύνονται σε εργοδοτικούς φορείς.

Οι εργοδοτικοί φορείς έχουν τη δυνατότητα εγγραφής, κατόπιν έγκρισης από τους διαχειριστές, στο Πληροφοριακό Σύστημα και συμπλήρωσης ενός σύντομου προφίλ. Κάθε εγγεγραμμένος εργοδοτικός φορέας μπορεί να καταχωρήσει απευθείας αγγελίες για νέες θέσεις εργασίας, οι οποίες δημοσιεύονται μετά από έλεγχο από τους διαχειριστές του έργου. Οι ειδικότητες που μπορούν να σχετίζονται με τις θέσεις εργασίας είναι προτυποποιημένες και προέρχονται από την ταξινόμηση ESCO της Ευρωπαϊκής Ένωσης (Ε.Ε.) Για κάθε θέση εργασίας που δημιουργείται, ο αντίστοιχος εργοδοτικός φορέας – εταιρεία, λαμβάνει μια λίστα με προτεινόμενους φοιτητές-τριες /αποφοίτους-τες που έχουν εγγραφεί στο Πληροφοριακό Σύστημα, των οποίων το προφίλ ταιριάζει με τη θέση (με βάση κριτήρια όπως η ειδικότητα, το ελάχιστο επίπεδο σπουδών, εάν το προφίλ είναι δημόσιο και εάν αναζητούν εργασία ή όχι). Τέλος, οι εργοδοτικοί φορείς μπορούν να πλοηγηθούν στα προφίλ των εγγεγραμμένων φοιτητών/αποφοίτων που έχουν δηλωθεί ως δημόσια.
Μπορείτε να κάνετε εγγραφή εδώ.
Μπορείτε να παρακολουθήσετε την εκδήλωση εδώ.

Παγκόσμια Ημέρα Μετεωρολογίας
2022-03-23 12:00 - 17:00
Το Εργαστήριο Φυσικής της Ατμόσφαιρας του Τμήματος Φυσικής διοργανώνει τον εορτασμό της Παγκόσμιας Ημέρας Μετεωρολογίας με τη συμμετοχή ομιλητών και από τα Τμήματα Βιολογίας και Πολιτικών Μηχανικών.
Η πρόσκληση και το πρόγραμμα της εκδήλωσης ακολουθούν.
Στους φοιτητές που θα παρευρεθούν στην εκδήλωση θα δοθούν βεβαιώσεις παρακολούθησης.

**********
Πρόσκληση
Σας προσκαλούμε στην εκδήλωση του Εργαστηρίου Φυσικής της Ατμόσφαιρας του Τμήματος Φυσικής του Πανεπιστημίου Πατρών, για την Παγκόσμια Ημέρα Μετεωρολογίας 2022, με τίτλο:
Έγκαιρη Προειδοποίηση – Έγκαιρη Δράση: Υδρομετεωρολογικές και Κλιματικές Πληροφορίες για τη Μείωση του Κινδύνου Καταστροφών

την Τετάρτη, 23 Μαρτίου 2022, ώρα 12:00, αίθουσα Ι4, Συνεδριακό Κέντρο Πανεπιστημίου Πατρών.

Πρόγραμμα
12:00 – 12:10 Έναρξη εκδήλωσης – Χαιρετισμοί
12:10 – 12:20 Παγκόσμια Ημέρα Μετεωρολογίας 2022, Ανδρέας Καζαντζίδης Καθηγητής, Τμήμα Φυσικής
12:20 – 12:30 Παρουσίαση του Ινστιτούτου Προηγμένων Τεχνολογιών Πρόληψης και Αντιμετώπισης Κινδύνων, Αθανάσιος Δήμας, Kαθηγητής, Τμήμα Πολιτικών Μηχανικών
12:30 – 12:50 Βιοποικιλότητα και Κλιματική Κρίση: τα κλιματικά μοντέλα ως εργαλείο λήψης αποφάσεων, Παναγιώτης Δημόπουλος, Καθηγητής, Τμήμα Βιολογίας, Αντιπρύτανης Έρευνας και Ανάπτυξης
12:50 – 13:10 Ανθεκτικότητα και Προσαρμοστικότητα Λιμένων στην Κλιματική Αλλαγή, Αθανάσιος Δήμας, Καθηγητής, Τμήμα Πολιτικών Μηχανικών
13:10 – 13:30 Πολύπλοκο αλλά προβλέψιμο: από τον καιρό στις επιδημίες – το σύστημα EYWA (1st EIC Horizon Prize on “Early Warning for Epidemics”), Ιωάννης Κιουτσιούκης, Αν. Καθηγητής, Τμήμα Φυσικής

Συνδιοργάνωση : Περιφέρεια Δυτικής Ελλάδας

Ζωντανή μετάδοση: https://youtu.be/X5SC124rShg

WORKSHOP "Βιωσιμότητα και κυκλική οικονομία: Η συμβολή της κομποστοποίησης"
2022-03-19 16:00 - 19:00
Στα πλαίσια του έργου «Decentralised Composting in Small Towns – DECOST», που συγχρηματοδοτείταιαπό Ευρωπαϊκούς και Εθνικούς Πόρους, Πρόγραμμα ENI CBC MED διοργανώνεται από το τμήμα Πολιτικών Μηχανικών του Πανεπιστημίου Πατρών ένα workshop με τίτλο “Βιωσιμότητα και κυκλική οικονομία: Η συμβολή της κομποστοποίησης.”
Στην εκδήλωση θα παρουσιασθούν οι δράσεις του έργου DECOST που στοχεύουν στην διατήρηση της ποιότητας ζωής στις Μεσογειακές πόλεις και στην διασφάλιση ενός υγιούς περιβάλλοντος διαβίωσης μέσω της οικιακής και κοινοτικής κομποστοποίησης. Επί πλέον, θα συζητηθεί η κομποστοποίηση στο πλαίσιο της βιωσιμότητας και της κυκλικής οικονομίας, καθώς και σχετικές δράσεις στο παρελθόν αλλά
και μελλοντικές.
Η εκδήλωση θα πραγματοποιηθεί το Σάββατο 19 Μαρτίου στις 16:15, αίθουσα Workshop 1 στο MEC Παιανίας, Αθήνα, ως μέρος της 4ης διεθνούς έκθεσης “Verde.tec / Τεχνολογίες Περιβάλλοντος” και του Verde.tec Forum.
Η 4η διεθνής έκθεση “Verde.tec / Τεχνολογίες Περιβάλλοντος” θα πραγματοποιηθεί στις 18-20 Μαρτίου 2022, στο εκθεσιακό κέντρο MEC στην Παιανία. Οι Πράσινες Τεχνολογίες, η Κυκλική Οικονομία και οι Smart Cities θα βρεθούν στο επίκεντρο, με τους εκθέτες να παρουσιάζουν καινοτόμα προϊόντα και υπηρεσίες για την αντιμετώπιση της κλιματικής αλλαγής και την προστασία του περιβάλλοντος.
Το Verde.tec Forum θα προσφέρει το βήμα στους πρωταγωνιστές του κλάδου με ένα ευρύ πρόγραμμα ημερίδων και workshops, στο οποίο δίνονται λύσεις από ειδικούς επιστήμονες, εξειδικευμένες εταιρείες και φορείς από τον ιδιωτικό και δημόσιο τομέα.
Περισσότερες πληροφορίες για το Verde.tec Forum προσφέρονται στο πρόγραμμα.
Πρόγραμμα εκδήλωσης

Ανακοίνωση Σεμιναρίου με τίτλο: «Παθητικό Κτίριο: Η ασφαλής μεθοδολογία για κτίρια μηδενικών εκπομπών»
2022-03-17 15:00 - 19:00
Το Τμήμα Πολιτικών Μηχανικών του Πανεπιστημίου Πατρών συνεργάζεται με το Ελληνικό Ινστιτούτο Παθητικού Κτιρίου που διοργανώνει σειρά εκδηλώσεων του Ευρωπαϊκού Έργου nZEB Roadshow, υπό την αιγίδα του Υπουργείου Περιβάλλοντος και Ενέργειας, της Τράπεζας της Ελλάδας και του ΤΕΕ Δυτικής Ελλάδας (17/03 – 20/03).
Την Πέμπτη 17 Μαρτίου 2022 και ώρα 15:15 στο Τμήμα Πολιτικών Μηχανικών του Πανεπιστημίου Πατρών στο αμφιθέατρο «Ε.Ν. Μαστρογιάννης» θα διεξαχθεί διάλεξη με τίτλο «Παθητικό Κτίριο: Η ασφαλής μεθοδολογία για κτίρια μηδενικών εκπομπών» η οποία απευθύνεται σε προπτυχιακούς/ές και μεταπτυχιακούς/ές φοιτητές/τριες του Τμήματος αλλά και ενδιαφερόμενους/ες φοιτητές/τριες άλλων τμημάτων.
Κεντρικός ομιλητής θα είναι ο πρόεδρος του ΔΣ του ΕΙΠΑΚ κος Στέφανος Παλλαντζάς, Πολιτικός Μηχανικός ΕΜΠ, με εξαιρετική εμπειρία και μακροχρόνια ενασχόληση στα Παθητικά Κτίρια.
Το πρόγραμμα έχει ως ακολούθως:
15:15-15:30 Καλωσόρισμα – Παρουσίαση Σεμιναρίου
15:30-17:00 Παθητικό Κτίριο: Η ασφαλής μεθοδολογία για κτίρια μηδενικών εκπομπών
17:00-17:15 Ερωτήσεις / Συζήτηση
Οι θέσεις παρακολούθησης είναι 180. Σε περίπτωση μεγαλύτερου αριθμού εγγραφών,θα εκδοθεί κατάλογος επιλαχόντων/ουσών φοιτητών/τριών για την κάλυψη των κενών θέσεων λόγω μη προσέλευσης. Για την συμμετοχή σας στις εκδηλώσεις εγγραφείτε εδώ.
Θα τηρηθούν όλα τα προβλεπόμενα μέτρα προστασίας για τη διασφάλιση της δημόσιας υγείας. Η είσοδος στο αμφιθέατρο θα γίνει με την επίδειξη πιστοποιητικού εμβολιασμού, ή νόσησης ή αρνητικού διαγνωστικού αποτελέσματος. Η χρήση μάσκας είναι υποχρεωτική.
Το πρόγραμμα των εκδηλώσεων βρείτε το εδώ.
Μπορείτε να συμμετάσχετε εθελοντικά στο Ευρωπαϊκό Έργο nZEB Roadshow, δηλώνοντας συμμετοχή εδώ. Θα χορηγηθεί επίσημη βεβαίωση εθελοντή για τη συμμετοχή του στο Ευρωπαϊκό Πρόγραμμα nZEB Roadshow.
O Πρόεδρος του Τμήματος και η Οργανωτική Επιτροπή σας προσκαλούν με χαρά να παρακολουθήσετε τις εκδηλώσεις.
Η Οργανωτική Επιτροπή,
Ανδρέας Λαγγούσης
Μαρία Φαββατά
Ζωή Χριστοφόρου

12ος Διαγωνισμός Μηχανικής
2022-03-17 - 2022-03-20
Μια μοναδική ευκαιρία για φοιτητές πολυτεχνικών και θετικών σχολών επιστρέφει για άλλη μια φορά στην Πάτρα!
Ο Μεγαλύτερος Πανευρωπαϊκός Διαγωνισμός EBEC έρχεται για 12η χρονιά από τον BEST Patras, για να δώσει την ευκαιρία με φοιτητές του Πανεπιστημίου Πατρών να αναδειχθούν ως οι “Καλύτεροι Φοιτητές Μηχανικής στην Ευρώπη”, κάνοντας πράξη τις γνώσεις που έχουν λάβει από τις σπουδές τους, και ενισχύοντας τις επικοινωνιακές δεξιότητές τους.
Ο φοιτητικός, εθελοντικός, μη κερδοσκοπικός οργανισμός BEST Patras, του Πανεπιστημίου Πατρών, με στόχο την “ενίσχυση της διαφορετικότητας” μέσω της “εξέλιξης των φοιτητών”, διοργανώνει τον 12ο Διαγωνισμό Μηχανικής, που θα πραγματοποιηθεί στις 17-20 Μαρτίου στο Τμήμα των Πολιτικών Μηχανικών του Πανεπιστημίου Πατρών, υπό την αιγίδα της εταιρείας Deloitte.
Θα συμμετέχουν περίπου 80 φοιτητές STEM από το Πανεπιστήμιο Πατρών και θα αποτελείται από δύο κατηγορίες, το Case Study και το Team Design. Σε κάθε μια οι 4-μελείς ομάδες καλούνται να επιλύσουν ένα δοσμένο επιχειρηματικό ή τεχνικό πρόβλημα σε συγκεκριμένο χρονικό περιθώριο και με συγκεκριμένα παρεχόμενα υλικά, παρουσιάζοντας τελικά τη λύση τους.
Οι νικητές του Τοπικού Γύρου της Πάτρας θα αναμετρηθούν με τους αντίστοιχους της Αθήνας, της Θεσσαλονίκης και των Χανίων στον EBEC Greece, που φέτος θα διεξαχθεί στην Αθήνα στις 13-16 Μαΐου. Τέλος, οι νικητές θα διεκδικήσουν μια θέση στον Τελικό Γύρο EBEC Final στο Ζαγκρεμπ της Κροατίας στις 22-30 Ιουλίου, όπου θα διαγωνιστούν με τις νικητήριες ομάδες από όλη την Ευρώπη.
Στα πλαίσια της κατάλληλης προετοιμασίας των συμμετεχόντων για το διαγωνισμό, οργανώνεται μια ημερίδα workshops το Σάββατο 12 Μαρτίου όπου εταιρείες-συνεργάτες του BEST Patras καλούνται να ενισχύσουν τις δεξιότητες των συμμετεχόντων στην διαχείριση χρόνου (Time Management) και την παρουσίαση (Presentation skills).
Οι φοιτητές που ενδιαφέρονται, θα πρέπει να σχηματίσουν την 4μελή ομάδα τους, και να συμπληρώσουν μέχρι και τις 25/02, την εξής φόρμα: https://forms.gle/wH3eBMrHgA2QfTBT9
Για περισσότερες πληροφορίες σχετικά με τους γύρους του Διαγωνισμού και τις κατηγορίες του, μπες τώρα στο bestpatras.org/ebecpatras2022 ή στείλε μήνυμα στον @best_patras.

Διαδικτυακό Εκπαιδευτικό Πρόγραμμα, τη Δευτέρα 28 Φεβρουαρίου 2022.
2022-02-28 15:00 - 17:00
Στο πλαίσιο της Πράξης «Γραφείο Διασύνδεσης Πανεπιστημίου Πατρών», το Τμήμα Απασχόλησης, Σταδιοδρομίας και Διασύνδεσης, της Διεύθυνσης Εκπαίδευσης και Έρευνας, θα υλοποιήσει Διαδικτυακό Εκπαιδευτικό Πρόγραμμα, τη Δευτέρα 28 Φεβρουαρίου 2022 και ώρα 15.00 π.μ. – 17.00 μ.μ., με θέμα «Συμβουλευτική Σταδιοδρομίας και Ανάπτυξη Σταδιοδρομίας», για φοιτητές και αποφοίτους του Πανεπιστημίου Πατρών. Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση.
Εκδήλωση ενδιαφέροντος μπορείτε να υποβάλετε εδώ:
Στόχος του Εκπαιδευτικού Προγράμματος, είναι η προετοιμασία των φοιτητών – αποφοίτων στο σχεδιασμό των πρώτων βημάτων τους στον εργασιακό στίβο, η υποστήριξή τους σε θέματα: προετοιμασίας επαγγελματικού φακέλου, σύνταξης βιογραφικού σημειώματος, συμμετοχής σε συνέντευξη, καθώς και η πληροφόρηση αναφορικά με τις σύγχρονες διαδικασίες και μεθόδους αναζήτησης κατάλληλης εργασίας.
Οι συμμετέχοντες θα ενημερωθούν για τις δυνατότητες εξερεύνησης και διαχείρισης της σταδιοδρομίας, πώς να λαμβάνουν και να εφαρμόζουν αποφάσεις που σχετίζονται με τη σταδιοδρομία τους, πώς να καταρτίζουν προσωπικό σχέδιο δράσης αναζήτησης εργασίας και προσωπικής εξέλιξης, αλλά και πώς να προσαρμόζονται στην εργασία. Οι φοιτητές -απόφοιτοι θα μπορούν να υποβάλλουν ερωτήματα.
Μπορείτε να παρακολουθήσετε το Εκπαιδευτικό Πρόγραμμα εδώ:
Meeting ID: 999 2496 6433
Passcode: [REDACTED]

Διαδικτυακή Ομαδική Συμβουλευτική Επαγγελματικού Προσανατολισμού
2022-02-28 11:00 - 13:00
Στο πλαίσιο της Πράξης «Γραφείο Διασύνδεσης Πανεπιστημίου Πατρών», το Τμήμα Απασχόλησης, Σταδιοδρομίας και Διασύνδεσης, της Διεύθυνσης Εκπαίδευσης και Έρευνας, θα υλοποιήσει, τη Δευτέρα 28 Φεβρουαρίου 2022 και ώρα 11.00 π.μ. – 13.00 μ.μ., Διαδικτυακή Ομαδική Συμβουλευτική Επαγγελματικού Προσανατολισμού, για τελειόφοιτους του Πανεπιστημίου Πατρών. Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση.
Εκδήλωση ενδιαφέροντος μπορείτε να υποβάλετε εδώ:
Στόχος της δράσης είναι η τεκμηριωμένη πληροφόρηση και συμβουλευτική υποστήριξη των τελειόφοιτων, η ενδυνάμωση σε ζητήματα προσωπικής ανάπτυξης, η καλλιέργεια γνώσεων και δεξιοτήτων και η παροχή υποστηρικτικού πλαισίου για την προώθηση ευκαιριών απασχόλησης, σταδιοδρομίας και επιτυχούς πρόσβασής τους στην αγορά εργασίας.
Οι συμμετέχοντες θα έχουν τη δυνατότητα να υποβάλλουν ερωτήματα για ζητήματα που τους απασχολούν όπως: κατάρτιση και δια βίου μάθηση, μεταπτυχιακά προγράμματα σπουδών, αξιοποίηση των νέων τεχνολογιών και των μέσων κοινωνικής δικτύωσης.
Μπορείτε να παρακολουθήσετε τη Συμβουλευτική Επαγγελματικού Προσανατολισμού εδώ:

Meeting ID: 917 5321 8192
Passcode: [REDACTED]

Ανακοίνωση σεμιναρίου
2022-02-22 16:00 - 19:00
Στα πλαίσιο των εκπαιδευτικών σεμιναρίων που διοργανώνει το ΠρόγραμμαΜεταπτυχιακών Σπουδών του Τμήματος Πολιτικών Μηχανικών με την υποστήριξη τουΕΛΚΕ, προγραμματίζεται σεμιναρίο για την τεχνολογία Building Information Modelling(ΒΙΜ). To σεμινάριο διοργανώνεται σε συνεργασία με την εταιρεία Sofistik Hellas καιθα υλοποιηθεί (εξ αποστάσεως) στις 22 (16:00 – 19:00) και 25 Φεβρουαρίου (15:00 –18:00).Στόχος του σεμιναρίου θα είναι η εισαγωγή των μεταπτυχιακών φοιτητών στηντεχνολογία ΒΙΜ και ιδιαιτέρως, πως αυτή εφαρμόζεται σε έργα ΠολιτικούΜηχανικού. Συναφώς, θα γίνει παρουσίαση της τεχνολογίας ΒΙΜ σε έργα πολιτικούμηχανικού και η υλοποίησή της μέσω του λογισμικού Revit. Επιπλέον, θααναπτυχθεί η εφαρμογή της τεχνολογίας ΒΙΜ στην ανάλυση και διαστασιολόγησηκατασκευών (γεφυροποιία, υπόγεια έργα (μετρό), σήραγγες) με τα λογισμικά Revitκαι SOFiSTiK.Στους συμμετέχοντες θα χορηγηθεί άδεια μη–εμπορικής, διαδικτυακής χρήσης τουλογισμικού SOFiSTiK.Η συμμετοχή είναι υποχρεωτική για τους φοιτητές ΠΜΣ (οι οποίοι και θα λάβουν τιςάδειες χρήσης). Οι υποψήφιοι διδάκτορες μπορούν να παρακολουθήσουν τοσεμινάριο.

Βράβευση Αφισών Διπλωματικών Εργασιών ακαδ. έτους 2020-21
2022-02-14
Από το ακαδημαϊκό έτος 2020-21, το Τμήμα έχει θεσμοθετήσει τη δημιουργία αφίσας για κάθε Διπλωματική Εργασία, από όσους φοιτητές το επιθυμούν, και την βράβευση των καλύτερων 3. Για το ακαδημαϊκό έτος 2020-21, υποβλήθηκαν 6 αφίσες (σύμφωνες με τις προδιαγράφες του διαγωνισμού).
Δείτε στο αρχείο όλες τις αφίσες και τα βραβεία που απονεμήθηκαν στις διακριθείσες αφίσες. Οι 3 πρώτες αντιστοιχούν στις 3 βραβευμένες από την Επιτροπή του Τμήματος που για το ακαδημαϊκό έτος 2020-21 αποτελούταν από τους Καραντώνη Φυλλίτσα, Οικονόμου Πολυχρόνη και Φαββατά Μαρία.

Bραβεία φοιτητών στο διαγωνισμό κατασκευής γέφυρας από ζυμαρικά "σπαγγέτι"
2022-01-19
Στις 14/1/2022 διεξήχθη με επιτυχία ο 1ος διαγωνισμός κατασκευής γέφυρας από ζυμαρικά “σπαγγέτι”, στο πλαίσιο του μαθήματος 3ου εξαμήνου σπουδών “Μηχανική των Υλικών”. Νικήτριες ομάδες αναδείχθηκαν (με ισοβαθμία) οι εξής:
Ομάδα “Δομικά Υλικά Παστιτσίου”: Γαμβρέλης Σταμάτης, Κουτσόβουλος Κων/νος, Πεννιάς Σωτήριος, Πετμεζάς-Πετιμεζάς Γκολφίνος, Πολίτης Γεώργιος
Ομάδα “ΦΟΜΟ”: Καψοκώστα Αλίκη, Μούσχουρου Χαρά, Σπαράκη Αγγελική, Σταματάκη Γεωργία, Σώκα Μερόπη
Θερμά συγχαρητήρια σε όλους τους συμμετέχοντες !

ΔΙΑΓΩΝΙΣΜΟΣ ΚΑΤΑΣΚΕΥΗΣ ΓΕΦΥΡΑΣ ΑΠΟ ΖΥΜΑΡΙΚΑ «ΣΠΑΓΓΕΤΙ»
2022-01-14 12:00 - 17:00
ΠΑΝΕΠΙΣΤΗΜΙΟ ΠΑΤΡΩΝ – ΤΜΗΜΑ ΠΟΛΙΤΙΚΩΝ ΜΗΧΑΝΙΚΩΝ
ΜΑΘΗΜΑ: MHXANIΚΗ ΤΩΝ ΥΛΙΚΩΝ

ΔΙΑΓΩΝΙΣΜΟΣ ΚΑΤΑΣΚΕΥΗΣ ΓΕΦΥΡΑΣ ΑΠΟ ΖΥΜΑΡΙΚΑ «ΣΠΑΓΓΕΤΙ»

Το Τμήμα Πολιτικών Μηχανικών, στο πλαίσιο του μαθήματος του 3ου εξαμήνου σπουδών «Μηχανική των Υλικών», διοργανώνει διαγωνισμό κατασκευής γέφυρας από ζυμαρικά τύπου «σπαγγέτι»!
Ολιγομελείς ομάδες δευτεροετών φοιτητών θα μελετήσουν και θα κατασκευάσουν γέφυρες από ζυμαρικά, στοχεύοντας στη μέγιστη δυνατή αντοχή τους με το ελάχιστο δυνατό βάρος.
Οι γέφυρες θα δοκιμαστούν, παρουσία φοιτητών και μελών ΔΕΠ, ώστε να αναδειχθεί η νικητήρια ομάδα την Παρασκευή 14/01/2022, στις 12.00 μ.μ., στο αμφιθέατρο ΑΠΜ1 (αμφιθέατρο «Ε. Μαστρογιάννης»). Θα ακολουθήσει απονομή βραβείου.
Το Τμήμα Πολιτικών Μηχανικών σας προσκαλεί όλους σε μία εκδήλωση που συνδυάζει τη γνώση με τη διασκέδαση και φιλοδοξεί να αποτελέσει θεσμό!

Θέσεις εργασίας στην εταιρεία Archirodon
2022-01-07
Η εταιρεία Archirodon προσφέρει θέσεις εργασίας για διπλωματούχους Πολιτικούς Μηχανικούς στο Μαρόκο. Περισσότερες πληροφορίες δίνονται στο σύνδεσμο: https://smrtr.io/7CY-X
